***ΕΝΟΤΗΤΑ 2***

***« ΤΟ ΤΕΧΝΑΣΜΑ ΤΟΥ ΘΕΜΙΣΤΟΚΛΗ»***

***Μετάφραση*** *: Αλλά , όταν ο στόλος των εχθρών , πλησιάζοντας την Αττική από την πλευρά του Φαλήρου, απέκλεισε τις γύρω παραλίες, οι Πελοποννήσιοι, φοβισμένοι ξανασκέφτονταν να αποπλεύσουν για τον ισθμό της Κορίνθου. Ενώ, λοιπόν, έτσι είχε η κατάσταση, ο Θεμιστοκλής σκεφτόταν και κατέστρωνε το σχέδιο του , το σχετικό με το Σίκιννο. Ο Σίκιννος, ήταν Πέρσης στην καταγωγή, αιχμάλωτος, φιλικός στο Θεμιστοκλή και παιδαγωγός των παιδιών του. Αυτόν λοιπόν στέλνει κρυφά στον Ξέρξη, αφού τον προέτρεψε να του πει ότι ο Θεμιστοκλής, ο στρατηγός των Αθηναίων, παίρνοντας το μέρος του Πέρση βασιλιά του στέλνει πρώτος πληροφορία ότι οι Έλληνες προσπαθούν να ξεφύγουν και τον συμβουλεύει να τους επιτεθεί, ενώ βρίσκονται σε σύγχυση χωρίς πεζικό και να εξοντώσει τη ναυτική τους δύναμη. Ο Ξέρξης, επειδή δέχτηκε αυτά, πιστεύοντας ότι είχαν λεχθεί με φιλική διάθεση, ευχαριστήθηκε και αμέσως έδωσε διαταγή στους κυβερνήτες των πλοίων να περικυκλώσουν τα νησιά, αφού αποπλεύσουν αμέσως με διακόσια πλοία, για να μην ξεφύγει κανείς από τους εχθρούς…*

***ΕΡΜΗΝΕΥΤΙΚΑ ΣΧΟΛΙΑ***

* *Γιατί οι Πελοποννήσιοι σκέφτονταν να επιστρέψουν στον Ισθμό;*
* ***Έστειλε κρυφά το Σίκιννο, γιατί φοβόταν την αντίδραση και την άρνηση των Ελλήνων στο σχέδιο του. Ήταν ριψοκίνδυνο και μπορεί να χαρακτηριζόταν προδότης***
* ***οι Έλληνες βρίσκονται σε σύγχυση και λιποψυχούν , λόγω της έλλειψης στρατού***
* ***ο στόχος του Θεμιστοκλή ήταν να φέρει τους Έλληνες προ τετελεσμένων γεγονότων, λόγω του αποκλεισμού τους από τους Πέρσες και να τους αναγκάσει να ναυμαχήσουν στα στενά και να μην υποχωρήσουν στον Ισθμό της Κορίνθου***

***Μετάφραση δεύτερου παράλληλου κειμένου:*** *Ο Θεμιστοκλής ενέδρευε κοντά στη Σαλαμίνα. Στους Έλληνες φαινόταν καλό να φύγουν, αλλά στο Θεμιστοκλή να ναυμαχήσουν κοντά στη στενή θάλασσα. Και καθώς δεν τους έπειθε να μείνουν { είχε το Σίκιννο, το δούλο, τον παιδαγωγό των παιδιών του}. στέλνει λοιπόν αυτόν το Σίκιννο νύχτα στο Βασιλιά, για να του μηνύσει λόγω συμπάθειας τάχα ότι οι ελληνικές δυνάμεις σκοπεύουν να φύγουν. Να ναυμαχήσεις. Ο βασιλιάς πείθεται και ναυμαχεί και το πλήθος των πλοίων του το συνέτριψε η στενή θάλασσα. Έτσι οι Έλληνες παρά τη θέληση τους, ενίκησαν με τη σοφία του αρχηγού τους…*

***Κοινά στοιχεία:***

* ***ο περσικός στόλος πλησίασε την Αττική, από το Φάληρο και απέκλεισε τις γύρω παραλίες***
* ***οι Πελ/σιοι , φοβισμένοι σκέφτονται να αποπλεύσουν για τον Ισθμό, ο Θεμιστ. όμως να μείνουν***
* ***ο Σίκιννος, είναι Πέρσης και φίλος του Θεμιστ. και παιδαγωγός των παιδιών του***
* ***οι Έλληνες , βρίσκονται σε σύγχυση, λόγω έλλειψης πεζικού και θέλουν να φύγουν***
* ***ο Ξέρξης πείστηκε και ευχαριστήθηκε***
* ***διέταξε τους ναυάρχους να περικυκλώσουν το νησί, για να μη γλιτώσει κανένας Έλληνας, πείστηκε και ναυμαχεί***
* ***ο Θεμιστοκλής έστειλε παραπλανητικό μήνυμα στον Ξέρξη***

***Ταυτίζονται , διότι αναφέρονται στην ίδια ιστορική πραγματικότητα. Αντλούν υλικό από τις ίδιες πηγές. Σεβόμενοι την ιστορική αλήθεια, δεν μπορούν να διαφοροποιήσουν και να παραλείψουν στοιχεία…***